નરેન્દ્ર મોદી પપ્પાજી અંગે આગળ લખે છે કે ગુજરાતમાં સંઘના પહેલા પ્રાંત સંઘચાલક તરીકે પપ્પાજીએ આરએસએસનું નામ રાજ્યના ખૂણે-ખૂણે સુધી પહોંચાડ્યું હતું. તેઓ હંમેશા કાર્યકર્તાઓ પર ધ્યાન આપતા હતા. તેમનું માનવું છે કે જો તમે કાર્યકર્તા પ્રત્યે ધ્યાન આપશો તો કામ તો આપોઆપ થઈ જશે. 75 વર્ષની ઉંમરે પણ તેઓ રાજકોટથી વલસાડના ધરમપુર સુધીની યાત્રા રાત્રીના બસમાં બેસીને કરતા હતા. જ્યાં તેઓ આદિવાસીઓ વચ્ચે જઈ તેમની સમસ્યાઓને જાણતા હતા અને તેનું સમાધાન શોધી આપતા હતા. ઉમરગામથી લઈને અંબાજી સુધી આદિવાસીઓની પટ્ટી પપ્પાજી સાથે ભાવનાત્મક્તાથી જોડાયેલી હતી. તેઓ આપણા બધા માટે શક્તિનો સ્ત્રોત રહ્યા. હું તેમની સામે મારૂં શીશ નમાવું છું.